CELEX: 32022R0808
Language: lv
Date: 2022-05-23 00:00:00
Title: Komisijas Īstenošanas regula (ES) 2022/808 (2022. gada 23. maijs), ar ko attiecībā uz darbīgās vielas bispiribaka apstiprinājuma periodu groza Īstenošanas regulu (ES) Nr. 540/2011 (Dokuments attiecas uz EEZ)

24.5.2022   
               
               
                  LV
               
               
                  Eiropas Savienības Oficiālais Vēstnesis
               
               
                  L 145/37
               
            
         KOMISIJAS ĪSTENOŠANAS REGULA (ES) 2022/808
         (2022. gada 23. maijs),
         ar ko attiecībā uz darbīgās vielas bispiribaka apstiprinājuma periodu groza Īstenošanas regulu (ES) Nr. 540/2011
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (EK) Nr. 1107/2009 (2009. gada 21. oktobris) par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (1), un jo īpaši tās 17. panta pirmo daļu,
         tā kā:
         
                     (1)
                  
                  
                     Komisijas Īstenošanas regulas (ES) Nr. 540/2011 (2) pielikuma B daļā norādītas darbīgās vielas, kuras apstiprinātas saskaņā ar Regulu (EK) Nr. 1107/2009.
                  
               
                     (2)
                  
                  
                     2018. gada 30. jūlijā saskaņā ar Komisijas Īstenošanas regulas (ES) Nr. 844/2012 (3) 1. pantu tika iesniegts pieteikums uz darbīgās vielas apstiprinājuma atjaunošanu.
                  
               
                     (3)
                  
                  
                     Ar Komisijas Īstenošanas regulu (ES) 2018/1916 (4) darbīgās vielas bispiribaka apstiprinājuma periods tika pagarināts no 2021. gada 31. jūlija līdz 2023. gada 31. jūlijam.
                  
               
                     (4)
                  
                  
                     Taču 2020. gada 22. oktobrī pieteikuma iesniedzējs apstiprināja, ka vairs neatbalsta pieteikumu uz apstiprinājuma atjaunošanu.
                  
               
                     (5)
                  
                  
                     Pieteikums uz apstiprinājuma atjaunošanu tika atsaukts, tāpēc minētās darbīgās vielas apstiprinājuma perioda pagarināšana, kas paredzēta Īstenošanas regulā (ES) 2018/1916, vairs nav pamatota. Tādēļ jaunam termiņam būtu jābūt agrākajam iespējamajam datumam un vienlaikus būtu jāatvēl pietiekams laiks, kurā dalībvalstis varētu atsaukt minēto vielu saturošu augu aizsardzības līdzekļu atļaujas.
                  
               
                     (6)
                  
                  
                     Tādēļ būtu attiecīgi jāgroza Īstenošanas regula (ES) Nr. 540/2011.
                  
               
                     (7)
                  
                  
                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
                  
               IR PIEŅĒMUSI ŠO REGULU.
         
            1. pants
            Īstenošanas regulas (ES) Nr. 540/2011 pielikumu groza saskaņā ar šīs regulas pielikumu.
         
         
            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2022. gada 23. maijā
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 309, 24.11.2009., 1. lpp.
         
         
            (2)  Komisijas Īstenošanas regula (ES) Nr. 540/2011 (2011. gada 25. maijs), ar ko īsteno Eiropas Parlamenta un Padomes Regulu (EK) Nr. 1107/2009 attiecībā uz darbīgo vielu sarakstu (OV L 153, 11.6.2011., 1. lpp.).
         
            (3)  Komisijas Īstenošanas regula (ES) Nr. 844/2012 (2012. gada 18. septembris), ar ko nosaka noteikumus, kas vajadzīgi darbīgo vielu apstiprinājumu atjaunošanas procedūras īstenošanai, kā paredzēts Eiropas Parlamenta un Padomes Regulā (EK) Nr. 1107/2009 par augu aizsardzības līdzekļu laišanu tirgū (OV L 252, 19.9.2012., 26. lpp.).
         
            (4)  Komisijas Īstenošanas regula (ES) 2018/1916 (2018. gada 6. decembris), ar ko attiecībā uz darbīgās vielas bispiribaka apstiprinājuma perioda pagarināšanu groza Īstenošanas regulu (ES) Nr. 540/2011 (OV L 311, 7.12.2018., 24. lpp.).
      
      
         
            PIELIKUMS
            Īstenošanas regulas (ES) Nr. 540/2011 pielikuma B daļas 1. rindas “Bispiribaks” sestajā slejā “Apstiprinājuma beigu datums” datumu aizstāj ar “2022. gada 31. jūlijs”.